**cu privire la aprobarea Regulamentului privind construcția/ reconstrucția centralelor electrice** **și abrogarea unor hotărâri ale Guvernului**

**------------------------------------------------------------**

În temeiul art. 4, alin. (1), lit. g) din Legea nr. 107/2016 cu privire la energia electrică (Monitorul Oficial Nr. 193 - 203 din 08.07.2016, art. 413)

Guvernul HOTĂRĂȘTE:

1. Se aprobă Regulamentul privind construcția/reconstrucția centralelor electrice (se anexează).
2. Se abrogă:

* Hotărârea Guvernului nr. 436/2004 despre aprobarea Regulamentului privind construcția/reconstrucția centralelor electrice (Monitorul Oficial al Republicii Moldova, 2004, nr. 73, art. 578);
* Hotărârea Guvernului nr. 1151/1999 cu privire la construcția Centralei termoelectrice Orhei (Monitorul Oficial al Republicii Moldova, 2000,   
  nr. 1-4, art. 79);
* Hotărârea Guvernului nr. 215/2001 cu privire la construcția centralei electrice cu ciclu combinat în municipiul Căușeni (Monitorul Oficial al Republicii Moldova, 2001, nr. 35-38, art. 250);
* Hotărârea Guvernului nr. 713/2004 cu privire la construcția unei centrale electrice în apropierea satului Burlăceni, raionul Cahul (Monitorul Oficial al Republicii Moldova, 2004, nr. 108-111, art. 886);
* Hotărârea Guvernului nr. 1440/2004 cu privire la construcția unei centrale electrice în apropierea municipiului Bălți (Monitorul Oficial al Republicii Moldova, 2004, nr. 242-245, art. 1637);
* Hotărârea Guvernului nr. 262/2000 cu privire la reconstrucția Centralei termice de est Chișinău (Monitorul Oficial al Republicii Moldova, 2000,   
  nr. 31-33, art. 335).

1. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul energiei Victor Parlicov

Vizează:

Secretar general al Guvernului Artur MIJA

Aprobată în ședința Guvernului

din

Aprobat

prin Hotărârea Guvernului nr. \_\_\_/2024

**Regulamentul**

**privind construcția/reconstrucția centralelor electrice**

# CAPITOLUL I.

# DISPOZIȚII GENERALE

**Secțiunea 1.**

## Domeniul de reglementare și definiții

1. Regulamentul privind construcția/reconstrucția centralelor electrice (în continuare –*Regulament*) are drept scop stabilirea procedurilor, condițiilor și criteriilor neechivoce, obiective, transparente și nediscriminatorii, ce urmează a fi aplicate în legătură cu autorizarea construcției centralelor electrice noi cu o capacitate mai mare de 20 MW (în continuare – instalarea *centralei electrice*), reconstrucției sau extinderii celor existente în cazul în care capacitatea adițională este mai mare de 20 MW (în continuare – majorarea capacității *centralei electrice*), în conformitate cu prevederile art. 4 si art. 20 din Legea nr. 107/2016 cu privire la energia electrică. Excepție de la prevederile Regulamentului sunt producătorii eligibili care au fost desemnați câștigători ai licitației pentru oferirea statutului de producător eligibil mare în conformitate cu prevederile Legii nr. 10/2016 privind promovarea utilizării energiei din surse regenerabile și în conformitate cu prevederile Regulamentului privind desfășurarea licitațiilor pentru oferirea statutului de producător eligibil mare, aprobat prin Hotărârea Guvernului nr. 690/2018.
2. În sensul Regulamentului se aplică noțiunile definite în Legea nr. 107/2016 cu privire la energia electrică, Legea nr. 92/2014 cu privire la energia termică și promovarea cogenerării și în Legea nr. 10/2016 privind promovarea utilizării energiei din surse regenerabile, precum și noțiunile definite după cum urmează:

*capacitate a centralei electrice* – putere electrică instalată a centralei electrice;

*solicitant* – investitor, persoană fizică sau juridică, înregistrată în modul stabilit în Republica Moldova în calitate de întreprindere, care intenționează să instaleze/reconstruiască o centrală electrică, cu o capacitate mai mare de 20 MW sau să majoreze capacitatea unei centrale electrice existente în cazul în care capacitatea adițională este mai mare de 20 MW.

**Secțiunea 2.**

## Prevederi generale și domeniul de aplicare

1. Regulamentul se aplică pentru autorizarea instalării sau majorării capacității centralelor electrice prin:
2. construcția centralelor electrice noi cu o capacitate mai mare de 20 MW;
3. reconstrucția centralelor electrice cu o capacitate mai mare de 20 MW;
4. extinderea centralelor electrice existente în cazul în care capacitatea adițională este mai mare de 20 MW (cumulativ).
5. Principiile și obiectivele Regulamentului sunt următoarele:
6. promovarea dezvoltării durabile și asigurarea funcționării sigure, fiabile și eficiente a sistemului energetic;
7. crearea de condiții și criterii neechivoce, obiective, transparente și nediscriminatorii pentru solicitanții în dezvoltarea centralelor electrice cu capacități de peste 20 MW, cu respectarea normelor privind protecția mediului;
8. stabilirea procedurii și asigurarea transparenței la autorizarea instalării/majorării capacității centralelor electrice, cu capacități de peste 20 MW;
9. asigurarea respectării principiilor egalității tratamentului și al nediscriminării solicitanților, precum și a respectării principiului obiectivității la autorizarea instalării/majorării capacității centralelor electrice.
10. Autorizarea instalării/majorării capacității centralelor electrice se efectuează cu respectarea criteriilor stabilite la art. 20 din Legea nr. 107/2016 cu privire la energia electrică.

# CAPITOLUL II.

# COMPETENȚE ADMINISTRATIVE

**Secțiunea 1**

## Guvernul

1. Pentru asigurarea realizării obiectivului politicii de stat în domeniul dezvoltării sistemului energetic, Guvernul exercită, prin intermediul organului central de specialitate al administrației publice în domeniul energeticii, următoarele atribuții:
2. organizează activitatea comisiei de autorizare;
3. asigură transparența procesului de examinare a documentației de autorizare privind instalarea sau majorarea capacității centralelor electrice, prezentate de către solicitanți;
4. stabilește principii clare, obiective, transparente și nediscriminatorii pentru îndeplinirea, cu responsabilitate, de către solicitanți a obligațiilor aferente;
5. respectă confidențialitatea informațiilor care constituie secret comercial și care au devenit cunoscute în procesul de autorizare a construcției, reconstrucției sau extinderii centralelor;
6. monitorizează procesul de implementare a Regulamentului, inclusiv realizarea și punerea în funcțiune de către solicitanți, în termenele stabilite, a centralelor electrice.
7. Guvernul, organul central de specialitate al administrației publice în domeniul energeticii, precum și membrii comisiei de vor lua toate măsurile pentru asigurarea confidențialității informațiilor din documentația de autorizare .

**Secțiunea 2**

## Comisia de autorizare

1. Autorizarea instalării sau a majorării capacității unei centrale electrice și eliberarea autorizației de construire a centralei electrice noi ține de competența exclusivă a Guvernului, a comisiei de autorizare și a organului central de specialitate al administrației publice în domeniul energeticii. Comisia de autorizare se instituie prin ordinul emis de organul central de specialitate al administrației publice în domeniul energeticii și este alcătuită din 5 membri, din diferite subdiviziuni.
2. Pentru a asigura continuitatea activității comisiei de autorizare, se stabilește o rezervă de   
   5 membri supleanți care își vor prelua funcțiile în cazul în care unii membri ai comisiei de autorizare lipsesc sau nu își pot exercita obligațiile în conformitate cu prevederile Regulamentului.
3. În caz de necesitate, organul central de specialitate al administrației publice în domeniul energeticii este în drept să atragă suplimentar, în calitate de consultanți ai comisiei de autorizare reprezentanți ai organului central de specialitate al administrației publice în domeniul mediului, Centrului Național pentru Energie Durabilă, Agenției Naționale pentru Reglementare în Energetică, autorității administrației publice locale pe teritoriul căreia va fi amplasată centrala electrică, operatorii de sistem din sectorul electroenergetic și/sau al gazelor naturale, specialiști și experți în domeniul energetic.
4. Reprezentantul organului central de specialitate al administrației publice în domeniul energeticii exercită funcția de președinte al comisiei de autorizare, în conformitate cu ordinul emis de organul central de specialitate al administrației publice în domeniul energeticii.
5. Președintele comisiei de autorizare are următoarele atribuții:
6. conduce activitatea comisiei, convoacă și prezidează ședințele acesteia;
7. în caz de necesitate, invită la ședințele comisiei de autorizare conducători și specialiști ai autorităților administrației publice, altor instituții publice, mediului academic, precum și experți independenți;
8. reprezintă comisia de autorizare în relațiile sale cu autoritățile administrației publice, precum și în relațiile cu societatea civilă;
9. stabilește data, ora, locul desfășurării ședințelor și aprobă ordinile de zi ale ședințelor comisiei de autorizare pentru examinarea documentației de autorizare privind instalarea sau majorarea capacității centralelor electrice;
10. semnează procesele-verbale și deciziile comisiei de autorizare;
11. monitorizează implementarea deciziilor aprobate de comisia de autorizare.
12. În cazul imposibilității de exercitare a obligațiilor de către președintele comisiei de autorizare, conducerea activității acesteia este preluată de un alt membru al comisiei, desemnat de către membrii comisiei de autorizare prin vot majoritar pe durata ședinței deja convocată.
13. Organizarea ședințelor comisiei de autorizare și a lucrărilor de secretariat ale acesteia sunt asigurate de către secretarul comisiei de autorizare, desemnat prin ordinul de constituire a comisiei de autorizare, care nu are calitatea de membru al comisiei și nu dispune de drept de vot.
14. Secretarul comisiei de autorizare are următoarele atribuții:
15. asigură înregistrarea corespunzătoare a documentației de autorizare privind instalarea sau majorarea capacității centralelor electrice prezentată de solicitanți.
16. pregătește proiectul ordinii de zi și graficul ședințelor comisiei de autorizare;
17. organizează și asigură buna desfășurare a ședințelor comisiei de autorizare, precum și schimbul de informații;
18. întocmește și semnează procesele-verbale ale ședințelor comisiei de autorizare;
19. asigură păstrarea documentelor cu privire la activitatea comisiei de autorizare.
20. Membrii comisiei de autorizare sunt obligați:
21. să participe la ședințele comisiei de autorizare pentru examinarea subiectelor incluse pe ordinea de zi;
22. să participe prin vot la aprobarea deciziilor;
23. să își exercite atribuțiile în conformitate cu legislația și prezentul Regulament;
24. să respecte confidențialitatea informațiilor expuse și discutate în cadrul ședințelor;
25. să declare faptul survenirii conflictului de interese, natura acestuia și să se abțină de la votarea deciziei.
26. Fiecare membru al comisiei de autorizare este obligat să semneze, pe propria răspundere, o Declarație de confidențialitate și imparțialitate în conformitate cu modelul stabilit în anexa nr. 2, prin care se angajează să respecte necondiționat prevederile Regulamentului și prin care confirmă că:
27. nu este soț (soție), rudă sau afin până la gradul al treilea, inclusiv, cu unul dintre solicitanți sau cu membri ai organelor de conducere sau de administrare ale solicitanților;
28. în ultimele 12 luni nu a activat cu niciunul dintre solicitanți și nici nu a făcut parte din organele de conducere sau de administrare ale solicitanților;
29. nu este beneficiar efectiv al solicitantului și/sau nu deține cote-părți în capitalul social sau acțiuni la nici un solicitant;
30. nu se află în altă situație care ar genera un conflict de interese.
31. În cazul în care, înainte de ședința de examinare a cererilor, unul din membrii comisiei de autorizare constată că se află în una sau în mai multe dintre situațiile stabilite în pct. 17 și specificate în Declarația de confidențialitate și imparțialitate, acesta este obligat să îl informeze, în scris, despre acest fapt pe președintele comisiei de autorizare. În acest caz președintele comisiei de autorizare îi informează pe membrii acestuia, și, la ședințele comisiei de autorizare la care este examinată cererea solicitantului respectiv, îl înlocuiește pe acest membru cu un membru supleant. În caz contrar, examinarea documentației de autorizare privind instalarea sau majorarea capacității centralelor electrice se consideră a fi realizată cu încălcarea prevederilor Regulamentului, iar avizul nu va fi valabil.
32. În cazul în care, pentru clarificarea unor aspecte ce țin de instalarea sau majorarea capacității centralei electrice, este necesară prezentarea actelor suplimentare, comisia de autorizare este în drept să solicite de la solicitant prezentarea în scris a explicațiilor respective, iar acest fapt se consemnează în procesul-verbal privind examinarea documentației de autorizare privind instalarea sau majorarea capacității centralelor electrice.
33. Ședințele comisiei de autorizare se consideră deliberative dacă participa toți membrii desemnați, iar deciziile de avizare privind instalarea sau majorarea capacității centralelor electrice se iau cu votul majorității simple a membrilor prezenți la reuniune.
34. Dacă membrul comisiei de autorizare nu este de acord cu decizia de autorizare, el are dreptul să prezinte opinia sa separată în scris și să solicite menționarea opiniei în procesul-verbal. Opinia separată se anexează la procesul-verbal al ședinței comisiei de autorizare.

**Secțiunea 3.**

## Solicitantul

1. Solicitantul care intenționează să depună documentația privind autorizarea instalării sau majorării capacității centralei electrice este în drept să solicite și să primească de la organul central de specialitate al administrației publice în domeniul energeticii informații cu privire la procedura de autorizare și este în drept să participe, prin coordonare prealabilă, la ședințele comisiei de autorizare în legătură cu examinarea solicitării sale.
2. Solicitantul este în drept să obțină autorizarea instalării sau majorării capacității centralei electrice în conformitate cu procedura stabilită în Regulament, prin depunerea la organul central de specialitate al administrației publice în domeniul energeticii a documentației de autorizare privind instalarea sau majorarea capacității centralelor electrice, dacă întrunește cumulativ următoarele condiții specifice:
3. nu se află în proces de insolvabilitate, nu i-a fost aplicat sechestru pe bunurile din proprietate, nu este în proces de reorganizare sau lichidare, activitățile investitorului nu sunt suspendate, și nu există vreun proces de judecată inițiat privind oricare din situațiile sus-menționate;
4. nu i-a fost suspendată sau retrasă licența pentru producerea energiei electrice, în cazul deținerii acesteia de către solicitant;
5. nu sunt încălcate cerințele privind separarea și independența operatorului sistemului de transport și a operatorilor sistemelor de distribuție;
6. nu deține licență pentru transportul energiei electrice sau pentru distribuția energiei electrice.

# CAPITOLUL III.

# AUTORIZAREA INSTALĂRII/MAJORĂRII CAPACITĂȚII CENTRALEI ELECTRICE

**Secțiunea 1**

## Depunerea documentației de autorizare și admisibilitatea

1. Cererea cu privire la autorizarea instalării sau majorării capacității centralei electrice se întocmește de solicitant în conformitate cu modelul stabilit în anexa nr. 1 și se semnează de către administratorul agentului economic sau persoana împuternicită de acesta.
2. Solicitantul depune cererea cu privire la autorizarea instalării sau majorării capacității centralei electrice la care anexează o serie de documente (în continuare – *documentația de autorizare*), după cum urmează:
3. copia extrasului din Registrul de stat al persoanelor juridice, obținut cu cel mult 3 luni înainte de depunerea declarației pe propria răspundere;
4. copia buletinului de identitate a administratorului solicitantului și, după caz, copia buletinului de identitate a reprezentantului legal al acestuia și al procurii respective;
5. notă informativă, conform modelului prezentat în anexa nr. 3, în care solicitantul include date tehnico-economice privind instalarea/majorarea capacității centralei electrice pentru care se solicită acordarea autorizației și care poate include și precizări suplimentare pe care solicitantul le consideră a fi aduse la cunoștință Comisiei, referitoare la opțiunile sale tehnice, de finanțare a investiției sau explicații cu privire la documentele depuse și care atestă îndeplinirea criteriilor privind viabilitatea proiectului de instalare/majorare a capacității centralei electrice, stabilite la pct. 32-35;
6. copia licenței pentru producerea energiei electrice, în cazul deținerii acesteia de către solicitant;
7. decizia Agenției de Mediu privind evaluarea prealabilă a impactului asupra mediului eliberată în conformitate cu prevederile Legii nr. 86/2014 privind evaluarea impactului asupra mediului;
8. Cererea depusă de către solicitant cu anexarea documentației de autorizare se înregistrează de către secretarul comisiei de autorizare în Registrul privind evidența solicitărilor de autorizare a construcție/reconstrucției centralelor electrice.
9. În cazul în care documentația de autorizare nu corespunde cerințelor stabilite în prezentul Regulament, sau documentația depusă este incompletă, într-un termen de cel mult 5 zile lucrătoare solicitantul este informat în formă electronică despre neconformitatea cererii depuse și actele lipsă. Solicitantul, în termen de 5 zile lucrătoare din data recepționării notificării, poate suplini sau corecta setul de acte prezentat, în caz contrar solicitantul va fi informat despre faptul că procedura de examinare va demara doar prin depunerea unei noi cereri.

**Secțiunea 2**

## Examinarea documentației de autorizare și criteriile de evaluare

1. Membrii Comisiei de autorizare examinează în prealabil documentație de autorizare recepționată în termen de 30 zile de la data înregistrării. Termenul poate fi extins cu 10 zile prin informarea solicitantului cu indicarea motivului de prelungire.
2. Secretarul comisiei de autorizare informează membrii comisiei de autorizare, inclusiv solicitantul, care a manifestat intenția de a participa la ședința Comisiei, cu cel puțin 5 zile înainte, cu privire la data și ora la care se preconizează a fi organizată ședința comisiei de autorizare, precum și cu privire la agenda acesteia.
3. Comisia de autorizare examinează documentația de autorizare recepționată și prezintă organului central de specialitate al administrației publice în domeniul energeticii decizia cu privire la propunerea de acceptare sau respingere a solicitării privind autorizarea instalării sau majorării capacității unei centrale electrice
4. Comisia de autorizare avizează pozitiv documentația de autorizare în cazul în care la examinarea acesteia, a documentelor și a informațiilor prezentate de solicitant se constată îndeplinirea criteriilor privind viabilitatea proiectului de instalare sau majorare a capacității centralei electrice, stabilite în Regulament.
5. Criteriile privind viabilitatea proiectului de instalare sau majorare a capacității centralei electrice sunt menite să demonstreze credibilitatea realizării proiectului respectiv. Documentația de autorizare se evaluează în baza criteriilor, după cum urmează:
6. corespunderea tehnologiei cu politicile statului promovate prin prevederile Strategiei Energetice, Planului Național Integrat pentru Energie și Climă, a altor documente de politici în domeniul energiei și tratate internaționale la care Republica Moldova este parte;
7. credibilitatea racordării centralei electrice la rețelele electrice;
8. credibilitatea tehnică a proiectului de instalare sau majorare a capacității centralei electrice;
9. eligibilitatea terenului necesar pentru amplasarea centralei electrice în zona propusă de solicitant.
10. Credibilitatea racordării centralei electrice la rețelele electrice se demonstrează prin prezentarea copiei avizului de racordare, eliberat de operatorul de sistem la rețelele electrice la care urmează să fie racordată centrala electrică, inclusiv a studiului de soluții, care să cuprindă aspecte privind siguranța și securitatea centralei electrice, structura și sursa finanțării construcției/reconstrucției centralei electrice, inclusiv impactul acesteia asupra siguranței, stabilității și securității generale a sistemului electroenergetic. În cazul în care centrala electrică utilizează în calitate de combustibil gaze naturale solicitantul va prezenta avizul de racordare la rețelele gaze naturale emis de către operatorul de sistem la rețelele căruia urmează să fie racordată centrala electrică.
11. Credibilitatea tehnică a proiectului de instalare/majorare a capacității centralei electrice se demonstrează de către solicitant prin prezentarea următoarelor documente:
12. documentația care descrie tehnologia ce se preconizează a fi utilizată în legătură cu instalarea/majorarea capacității centralei electrice;
13. graficul de construcție, cu indicarea datei estimate pentru inițierea construcției și datei estimate pentru finalizarea și admiterea în exploatare;
14. în cazul centralelor electrice de cogenerare se va prezenta documentația ce demonstrează utilizarea unor tehnologii de înaltă eficiență, care întrunesc exigențele stabilite în   
    Legea nr. 92/2014 cu privire la energia termică și promovarea cogenerării;
15. decizia cu privire la evaluarea prealabilă a impactului asupra mediului, sau după caz acordul de mediu, emis de Agenția de Mediu în conformitate cu prevederile Legii nr. 86/2014 privind evaluarea impactului asupra mediului.
16. Eligibilitatea terenului necesar pentru amplasarea centralei electrice în zona respectivă se demonstrează de solicitant prin prezentarea următoarelor documente:
17. planul de amplasare a centralei electrice, inclusiv a drumurilor de acces;
18. lista terenurilor/parcelelor necesare pentru amplasarea centralei/centralelor electrice;
19. originalul și copiile actelor care atestă dreptul de proprietate/superficie sau calitatea de posesor de drept limitat asupra terenului sau construcției unde este/urmează a fi construită centrala electrică a solicitantului;
20. după caz, dovada schimbării destinației terenurilor agricole și/sau decizia de aprobare a dosarului privind schimbarea categoriei de destinație, întocmit în conformitate cu Regulamentul cu privire la modul de transmitere, schimbare a destinației și schimb de terenuri, aprobat prin Hotărârea Guvernului nr. 1170/2016.

**Secțiunea 3**

## Hotărârea cu privire la autorizarea instalării/majorării capacității centralei electrice

1. Decizia comisiei de autorizare privind acceptarea/refuzul solicitării de autorizare a instalării sau majorării capacității unei centrale electrice, procesul-verbal al ședinței în cadrul căreia a fost aprobată decizia respectivă, precum și documentație de autorizare se transmit organului central de specialitate al administrației publice în domeniul energeticii.
2. În cazul deciziei de acceptare a solicitării, în termen de 30 zile de la primirea deciziei comisiei de autorizare privind acceptarea solicitării privind autorizarea instalării/majorării capacității centralei electrice, organul central de specialitate al administrației publice în domeniul energeticii inițiază și supune dezbaterii publice proiectul Hotărârii cu privire la autorizarea instalării sau majorării capacității centralei electrice.
3. În cazul deciziei de refuz a solicitării, organul central de specialitate al administrației publice în domeniul energeticii comunică în scris solicitantului despre decizia comisei de autorizare în termen de 3 zile lucrătoare de la data aprobării acesteia, cu indicarea motivelor care justifică refuzul autorizării instalării sau majorării capacității unei centrale electrice.
4. Hotărârea de autorizare privind instalarea sau majorarea capacității centralei electrice este valabilă timp de 60 luni.
5. În cazul deciziei de refuz, solicitantul este în drept să conteste decizia comisiei de autorizare în instanța de contencios administrativ, în termenii și condițiile stabilite în Codul administrativ nr. 116/2008.

# Anexa nr. 1

la Regulamentul privind construcția/ reconstrucția centralelor electrice, aprobat prin Hotărârea Guvernului nr. \_\_\_\_\_ din\_\_\_\_\_\_\_\_\_\_\_\_\_\_\_

**Date cu privire la solicitant:**

|  |  |
| --- | --- |
| *Denumirea întreprinderii:* |  |
| *Adresa sediului:* |  |
| *Codul fiscal:* |  |
| *Coduri CAEM:* |  |
| *Date de contact (tel, fax, e-mail):* |  |

**Cerere**

***cu privire la autorizarea instalării/majorării capacității centralei electrice***

Subsemnatul/subsemnata \_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, solicit

(numele/prenumele) (denumirea funcției deținute în cadrul întreprinderii)

|  |  |
| --- | --- |
| ☐ autorizarea **instalării** centralei electrice noi | ☐ autorizarea **majorării** capacității centralei electrice |
| cu o putere instalată de \_\_\_\_\_\_ MW, ce urmează a fi amplasată pe adresa \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu următoarele caracteristici tehnologice principale de producere: \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tipul tehnologiei cu specificarea combustibilului utilizat, rețelele electrice/ gaze naturale, la care urmează a fi racordată centrala electrică); | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea centralei electrice, caracteristicile tehnice existente)  amplasată pe adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  cu o capacitate adițională de \_\_\_\_\_\_MW, cu următoarele caracteristici tehnologice de producere: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (tipul tehnologiei cu specificarea combustibilului utilizat, modificări preconizate ale instalației de racordare la rețeaua electrică). |

La prezenta cerere sunt anexate următoarele documentele, conform listei:

☐ copia extrasului din Registrul de stat al persoanelor juridice

☐ copia buletinului de identitate a administratorului / reprezentantului legal al solicitantului

☐ notă informativă (\_\_\_ pagini)

☐ copia licenței pentru producerea energiei electrice

☐ raportul privind evaluarea impactului asupra mediului, precum și a impactului social

☐ studiul de soluție, care să cuprindă aspecte privind siguranța și securitatea centralei electrice

☐ graficul estimat de construcție

☐ documentația care descrie tehnologia / documentația centralelor electrice cu cogenerare

☐ structura și sursa finanțării construcției/reconstrucției centralei electrice

☐ situația financiară pentru ultimul an de activitate/extrasul din contul bancar

☐ planul de amplasare a centralei electrice, inclusiv a drumurilor de acces

☐ lista terenurilor/parcelelor necesare pentru amplasarea centralei/centralelor electrice

☐ originalul și copiile documentelor care atestă dovada dreptului de proprietate/folosință asupra terenurilor/parcelelor de teren, inclusiv extrasele din Registrul bunurilor imobile

☐ dovada schimbării destinației terenurilor agricole și/sau decizia de aprobare a dosarului privind schimbarea categoriei de destinație *(după caz)*

☐ copia avizului de racordare, eliberat de operatorul de sistem a energiei electrice/gaze naturale

**Declarație pe proprie răspundere**

***cu privire la autorizarea instalării/majorării capacității centralei electrice***

Subsemnatul/subsemnata declar pe proprie răspundere că întrunesc toate condițiile necesare pentru autorizarea instalării/majorării capacității centralei electrice, stabilite în Regulamentul privind construcția/reconstrucția centralelor electrice, aprobat prin Hotărârea de Guvern nr. \_\_\_\_\_ din \_\_\_\_\_/\_\_\_\_\_\_/\_\_\_\_\_\_\_\_ și că informațiile și documentele prezentate în legătură cu depunerea prezentei declarații sunt corecte și veridice. Înțeleg că organul central de specialitate al administrației publice în domeniul energeticii este în drept să solicite, în scopul verificării și al confirmării informației și a documentelor care însoțesc prezenta declarație, informații suplimentare conform cerințelor din Regulament și îmi dau acordul în acest sens.

Data completării:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Numele, prenumele și funcția reprezentantului legal al solicitantului)

(semnătura) și L.Ş.

# Anexa nr. 2

la Regulamentul privind construcția/ reconstrucția centralelor electrice, aprobat prin Hotărârea Guvernului nr. \_\_\_\_\_ din\_\_\_\_\_\_\_\_\_\_\_\_\_\_\_

**DECLARAȚIE**

**de confidențialitate și imparțialitate**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, membru al comisiei de autorizare

(nume, prenume, act identitate)

pentru examinarea cererilor privind autorizarea instalării/majorării capacității centralelor electrice, declar pe propria răspundere următoarele:

1. Prin termenul informație înțeleg orice document, studiu, proiect, program, bază de date, ofertă, cost, preț etc. puse la dispoziție mea direct sau indirect în legătură cu examinarea cererilor privind autorizarea instalării/majorării capacității centralelor electrice.

În acest context, voi trata orice informație la care am acces sau care mi-a fost dată/adusă la cunoștință drept confidențială și nu o voi transmite unei terțe părți fără decizia Comisiei de autorizare sau fără acordul scris al investitorului, cu excepția cazurilor în care transmiterea informațiilor este o consecință a unei obligații legale.

Informația obținută o voi folosi doar în scopul exercitării funcțiilor ce îmi revin în calitate de membru al Comisiei de autorizare și voi întreprinde toate măsurile rezonabil posibile pentru a împiedica accesul sau copierea informației aflate sub controlul meu și imediat voi informa Comisia de autorizare sau organul central de specialitate al administrației publice în domeniul energiei dacă voi avea cunoștință despre orice caz de acces neautorizat la orice informație și despre modul în care a avut loc acest acces.

2. De asemenea, declar că:

Nu sunt soț (soție), rudă sau afin până la gradul al treilea inclusivcu unul din solicitanți sau membrii organelor de conducere sau de administrație ale solicitanților, ale asociaților și/sau ale beneficiarilor unora dintre solicitanți.

În ultimii trei ani nu am avut contracte de muncă sau de colaborare, nu am făcut parte din organele de conducere sau de administrație ale solicitanților.

Nu dețin cote-părți din capitalul social sau acțiuni la nici un solicitant.

Nu am vreun interes financiar sau de altă natură față de oricare dintre solicitanți în ceea ce privește derularea procedurii de autorizare a instalării/majorării capacității centralei electrice, cu excepția remunerării muncii în calitate de angajat al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(denumirea organizației)

Nu am nici o afinitate sau înclinație personală care ar putea să îmi afecteze deciziile în legătură cu examinarea în cadrul Comisiei de autorizare a cererii cu privire la autorizarea instalării/majorării capacității centralei electrice.

Nu am nici o obligație personală sau financiară, ori de altă natură față de nici un solicitant, obligație care ar putea să îmi afecteze deciziile în legătură cu examinarea cererii cu privire la autorizarea instalării/majorării capacității centralei electrice.

Mă oblig să anunț Comisia de autorizare în situația în care în procesul examinării a cererii cu privire la autorizarea instalării/majorării capacității centralei electrice va apărea una din situațiile indicate mai sus sau alt potențial conflict de interese care ar putea influența asupra procesului de autorizare a instalării/majorării capacității centralei electrice.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(nume, prenume și semnătura) (data)

# Anexa nr. 3

la Regulamentul privind construcția/ reconstrucția centralelor electrice, aprobat prin Hotărârea Guvernului nr. \_\_\_\_\_ din\_\_\_\_\_\_\_\_\_\_\_\_\_\_\_

**NOTĂ**

1. Denumirea solicitantului:

2. Codul fiscal:

3. Adresa poștală:

4. Telefon:\_\_\_\_\_\_\_\_\_\_\_\_\_ Fax: \_\_\_\_\_\_\_\_\_\_\_\_\_\_\_\_\_ E-mail:

5. Decizia de înregistrare

(numărul, data, înregistrării)

(instituția emitentă)

6. Domeniile principale de activitate (Coduri CAEM):

(în conformitate cu prevederile din statut)

7. Licențe în domeniu (certificate, autorizații)

(numărul, data, instituția emitentă, genurile de activitate, durata de valabilitate)

8. Întreprinderi, filiale, care întră în componență:

(denumirea, adresa)

9. Structuri, întreprinderi afiliate:

(denumirea, adresa)

10 Partenerii care vor participa la implementarea sau la cofinanțarea proiectului de instalare/majorare a capacității centralei electrice

(de indicat denumirea , adresa, partea de cofinanțare, de participare la construcție)

11. Capitalul propriu la data de întocmire a ultimului bilanț

(de indicat valoarea şi data)

12. Numărul personalului scriptic \_\_\_ persoane, din care în domeniul electroenergetic activează \_\_\_ persoane.

13. Numărul aproximativ de persoane ce vor fi implicate în realizarea proiectului \_\_\_ persoane, din care cu experiență în construcția şi/sau operarea centralelor electrice \_\_\_ persoane.

14. Dotare tehnică:

(de indicat principale mijloace care vor fi utilizate la executarea proiectului)

15. Cifra de afaceri pe ultimii 3 ani, inclusiv în domeniul construcției și/sau operării centralelor electrice, dacă este cazul (mii lei):

Anul\_\_\_\_\_: total\_\_\_\_\_\_\_\_\_, inclusiv în legătură cu construcția și/sau operarea centralelor electrice \_\_\_\_\_\_\_\_;

(anul) (suma, mii lei) (suma, mii lei)

Anul\_\_\_\_\_: total\_\_\_\_\_\_\_\_\_, inclusiv în legătură cu construcția și/sau operarea centralelor electrice \_\_\_\_\_\_\_\_;

(anul) (suma, mii lei) (suma, mii lei)

Anul\_\_\_\_\_: total\_\_\_\_\_\_\_\_\_, inclusiv în legătură cu construcția și/sau operarea centralelor electrice \_\_\_\_\_\_\_\_;

(anul) (suma, mii lei) (suma, mii lei)

16. Datoriile totale ale solicitantului \_\_\_\_\_\_\_\_\_\_\_\_\_\_\_\_, inclusiv față de buget .

(la data prezentării cererii, mii lei) (la data prezentării cererii, mii lei)

17. Raportul financiar la 31.12 a anului \_\_\_\_\_\_\_ *(se anexează)*

18. Informații privind instalarea/majorarea capacității centralei electrice:

a) Denumirea și locul amplasării centralei electrice noi/reconstruite:

b) Caracteristicile tehnice și tehnologice principale ale centralei electrice ce urmează a fi construită/reconstruită[[1]](#footnote-1):

c) Informații privind racordarea la rețelele electrice, la rețelele de gaze naturale în cazul utilizării gazelor naturale în calitate de combustibil;

d) Condiții stabilite în legătură cu utilizarea terenului pe care va fi amplasată centrala electrică[[2]](#footnote-2):

e) anul estimat de punere în funcțiune a capacităților noi: \_\_\_\_\_\_\_\_\_\_\_\_\_

Data completării: \_\_\_\_\_\_\_\_\_\_\_\_\_\_\_

Solicitant:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Numele, prenumele, funcția şi semnătura solicitantului)

L.Ş.

1. Urmează a fi indicate cel puțin următoarele informații: capacitățile ce urmează a fi instalate (puterea electrică instalată, precum şi puterea termică în cazul centralelor electrice cu cogenerare), informații privind tehnologia de producere, durata de viață, randamentul preconizat al centralei electrice, tipul combustibilului utilizat sau natura surselor primare de energie utilizate, caracteristicile tehnologice ale centralei electrice existente (în cazul reconstrucției centralei electrice). [↑](#footnote-ref-1)
2. Acordul prealabil al autorității administrației publice locale, pe teritoriul căreia se preconizează construcția centralei electrice, condiții specifice privind efectuarea lucrărilor de construcție în ceea ce privește dreptul de folosință asupra terenului pentru executarea lucrărilor necesare de construcție, dacă există. [↑](#footnote-ref-2)